Διεθνές Φεστιβάλ Κινηματογράφου Βερολίνου

Το Διεθνές Κινηματογραφικό Φεστιβάλ του Βερολίνου, το οποίο καλείται και Berlinale, είναι ένα από τα σπουδαιότερα διεθνή φεστιβάλ για τον κινηματογράφο, μαζί με αυτά των Καννών και της Βενετίας. Λαμβάνει χώρα στο Βερολίνο κάθε Φεβρουάριο από το 1951. Μόνο το 1970 διακόπηκε η διεξαγωγή του για πολιτικούς λόγους, που ανέκυψαν λόγω της απαγόρευσης συμμετοχής της αντιπολεμικής ταινίας "Ο.Κ." του Μίχαελ Φερχέφεν (Michael Verhoeven).

Τα κύρια Βραβεία που απονέμονται είναι η Χρυσή Άρκτος και η Αργυρή Άρκτος.

Το 2020, οι υπεύθυνοι του Φεστιβάλ ανακοίνωσαν πως από το Φεβρουάριο του 2021, τα βραβεία δε θα απονέμονται βάσει φύλου, αλλά βάση ερμηνείας, ως ένδειξη ευαισθητοποίησης σχετικά με το φύλο στη βιομηχανία του κινηματογράφου.

 Θεματικά τμήματα 
 Κυρίως διαγωνισμός (Wettbewerb) 
Το τμήμα της κύριας συμμετοχής διαγωνιζομένων ταινιών, με έπαθλα τις Χρυσές και Αργυρές Άρκτους. Οι ταινίες πρέπει να είναι πρωτοπαρουσιαζόμενες, κάνουν δηλαδή στην Μπερλινάλε την πρεμιέρα τους.

 Φόρουμ (Forum) 
Το Διεθνές φόρουμ νέων ταινιών ή απλά φόρουμ αποτελεί το πιο τολμηρό και φιλελεύθερο πεδίο έκφρασης του φεστιβάλ, επικεντρώνοντας το ενδιαφέρον κυρίως σε ταινίες με πολιτική θεματολογία. Περαιτέρω φιλοξενεί στοιχεία αβαντγκάρντ, πειραματικού και ερευνητικού κινηματογράφου, νέες μεθόδους κινηματογραφικής έκφρασης και δεν θέτει όρια στον αντικονφορμισμό των συμμετεχόντων.

 Διευρυμένο φόρουμ (Forum Expanded) 
Στα πλαίσια του φόρουμ από το 2006 έγινε ένα άνοιγμα προς δημιουργίες από όλο τον κόσμο που προτείνουν νέες σκηνοθετικές ή υποκριτικές τεχνικές.

 Αναδρομή (Retrospektive) 
Η Αναδρομή αφιερώνεται κάθε χρόνο από το 1951 σε ένα σημαντικό θέμα της κινηματογραφικής ιστορίας ή σε ένα σημαίνον πρόσωπο του σινεμά. Προβάλλονται ταινίες από όλο τον κόσμο και συχνά δείχνει σημαντικά έργα, που παλιότερα είχαν διαγωνιστεί στην Μπερλινάλε. Συζητήσεις και διαλέξεις γύρω από το εκάστοτε θέμα συνδέουν το τότε με το σήμερα. Στο πλαίσιο της αναδρομής αποτίεται φόρος τιμής (Hommage) σε ένα σημαντικό πρόσωπο του κινηματογράφου.

 Θέματα αναδρομής  
 Έτος  Θέμα αναδρομής 1951-1953  Βωβός κινηματογράφος 1954  Παρουσίαση διάσημων ταινιών 1955  60 χρόνια ταινίες: κλασικές βωβές ταινίες 1956  Χιούμορ των εθνών 1957  Γερμανοί καλλιτέχνες σε ξένες ταινίες 1958  Αριστουργήματα του διεθνούς κινηματογράφου 1915-1945 1959  Διεθνή αριστουργήματα των πρώτων χρόνων ομιλούντος κινηματογράφου 1960  10 χρόνια Χρυσή Άρκτος / Μουσικές ταινίες 1930-1945 1961  Richard Oswald / Μπίλι Γουάιλντερ / Ακίρα Κουροσάβα 1962  Asta Nielsen / Γκέοργκ Βίλχελμ Παμπστ / Ίνγκμαρ Μπέργκμαν 1963  Ελίζαμπεθ Μπέργκερ / Ewald André Dupont / Karl Grune / Γιασουτζίρο Ότζου 1964  Αξίες διεθνούς κινηματογραφικής τέχνης / Λουί Λυμιέρ / Πόλα Νέγκρι / Πολ Λένι 1965  Αριστουργήματα γερμανικής κινηματογραφικής τέχνης 1895-1932 1966  Μαξ Οφίλς / Μακ Σεννέτ / Cinema Novo 1967  Ερνστ Λούμπιτς 1ο μέρος / Χάρρυ Λάνγκντον 1968  Ερνστ Λούμπιτς 2ο μέρος / W. C. Fields 1969  Αμπέλ Γκανς / Όσκαρ Φίσινγκερ / μιούζικαλ 1929-1949 1970  20 χρόνια νικητές της Χρυσής Άρκτου και άλλες ταινίες της Μπερλινάλε / Φρεντ Αστέρ και Τζίντζερ Ρότζερς 1971  Μπάσμπυ Μπερκελέυ / Έντι Κάντορ 1972  Ντάγκλας Φέρμπανκς / Ludwig Berger / αμερικανικά κινούμενα σχέδια 1940-1955 1973  Γουίλιαμ Ντίτερλε / αμερικανικά μιούζικαλ / ταινίες κινουμένων σχεδίων του Ντέιβ Φλίσερ 1974  Ζακ Φέιντερ / Λίλιαν Χάρβευ / Νόρμαν ΜακΛάρεν 1975  Γκρέτα Γκάρμπο / Conrad Veidt 1ο μέρος / γερμανικές ταινίες μικρού μήκους της δεκαετίας του 1930 1ο μέρος 1976  Έλενορ Πάουελ / Conrad Veidt 2ο μέρος / γερμανικές ταινίες μικρού μήκους της δεκαετίας του 1930 2ο μέρος / κορυφαίες γερμανικές ταινίες 1929-32 1977  Μαρλένε Ντίτριχ 1ο μέρος / έρωτας, θάνατος και τεχνική: φανταστικός κινηματογράφος 1933-1945 1978  Μαρλένε Ντίτριχ 2ο μέρος / λογοκρισία: απαγορευμένες γερμανικές ταινίες 1933-1945 1979  Ροδόλφο Βαλεντίνο / Χορεύοντας σε όλο τον κόσμο: Revuefilm (γερμανική παραδοσιακή μουσικοχορευτική ταινία) 1933-1945 1980  Μπίλι Γουάιλντερ / τρισδιάστατες (3D) ταινίες 1981  Ο Παραγωγός: οι ταινίες του Μάικλ Μπάλκον 1982  Εξέγερση των αισθημάτων: Κέρτις Μπέρνχαρντ / παιδικές ταινίες από την Ανατολική Γερμανία 1983  Εξορία - έξι ηθοποιοί από τη Γερμανία: Elisabeth Bergner, Dolly Haas, Hertha Thiele, Curt Bois, Francis Lederer, Wolfgang Zilzer 1984  Ερνστ Λούμπιτς 1914-1933 1985  Ειδικά εφέ 1986  Henny Porten 1987  Rouben Mamoulian 1988  Color: η ιστορία της έγχρωμης ταινίας 1989  Έριχ Πόμερ / Ευρώπη 1939 1990  Το έτος 1945 / 40 χρόνια Μπερλινάλε 1991  Ψυχρός πόλεμος 1992  Babelsberg: ένα κινηματογραφικό στούντιο 1993  Σινεμασκόπ 1994  Έριχ φον Στρόχαϊμ 1995  Happy Birthday, Cinema! / Μπάστερ Κίτον 100 / Σλάπστικ & Σια / "Projecto Lumière" - αφιέρωμα στο Pordenone 1996  Γουίλιαμ Γουάιλερ 1997  Γκέοργκ Βίλχελμ Παμπστ 1998  Αδελφοί (Robert και Curt) Siodmak 1999  Ότο Πρέμινγκερ 2000  Τεχνητοί άνθρωποι 2001  Φριτς Λανγκ 2002  Τα ευρωπαϊκά 60's: εξέγερση, φαντασία και ουτοπία 2003  Φρίντριχ Βίλχελμ Μούρναου 2004  "New Hollywood 1967-1976. Trouble in Wonderland" 2005  Καλλιτεχνική διεύθυνση και ταινία: τόποι δράσης, ρεπεράζ, σκηνογραφίες 2006  Ονειρικές γυναίκες: αστέρες των ταινιών της δεκαετίας του '50  2007  Κορίτσια της πόλης: εικόνες γυναικών της εποχής του βωβού κινηματογράφου 2008  Λουίς Μπουνιουέλ 2009  70 mm: μεγαλύτερο από τη ζωή 2010  "Play It Again …!": 60 χρόνια Μπερλινάλε 2011  Ίνγκμαρ Μπέργκμαν: ταινίες ως ζωή και ζωή ως ταινία 2012  Η κόκκινη βιομηχανία ονείρων: η Mezhrabpomfilm και ο γερμανικός κλάδος της Prometheus Film 1921-1936 2013  "The Weimar Touch": η διεθνής επίδραση του κινηματογράφου της Βαϊμάρης μετά το 1933 2014  Αισθητική της σκιάς: τεχνικές φωτισμού 1915-1950 2015  ¨Ενδοξο Technicolor: ταινίες από το οίκο George Eastman και άλλα αρχεία 2016  Γερμανία 1966: κινηματογραφικές προοπτικές σε Ανατολή και Δύση

 Τιμώμενα πρόσωπα (Hommage) 
Το ειδικό βραβείο φόρου τιμής Hommage (βλέπε λίστα τιμωμένων προσώπων) απονέμεται σε καταξιωμένους ηθοποιούς ή σκηνοθέτες, τιμώντας τη συνολική τους προσφορά στην έβδομη τέχνη.

 Berlinale Classics 
Η υποκατηγορία αυτή υπάρχει από το 2013 και φιλοξενεί παλιές και φθαρμένες ταινίες που αποκαταστάθηκαν με τη βοήθεια της τεχνολογίας, αντίγραφα παλιών κλασσικών δημιουργιών με ψηφιοποιημένη εικόνα και ήχο, καθώς και ταινίες «χαμένες» που ξαναανακαλύπτονται.

 Πανόραμα (Panorama) 
Η καρδιά του Πανοράματος είναι ο κινηματογράφος τέχνης, με τις περισσότερες ταινίες εδώ να βασίζονται παραδοσιακά σε σενάρια από την λογοτεχνία. Στην κατηγορία αυτή κυριαρχεί η κοινωνική και όχι η πολιτική θεματολογία και συχνά οι παρουσιαζόμενες ταινίες (στοχεύουν στο να) προκαλούν συζητήσεις επί των θεμάτων που θίγουν. Παρουσιάζονται καταξιωμένοι σκηνοθέτες με τις νέες δημιουργίες τους, αλλά και νέοι φερέλπιδες. Οι ταινίες του Πανοράματος, όπως και του Κυρίως διαγωνισμού κάνουν στο πλαίσιο της συμμετοχής τους την πρεμιέρα τους.

 Νέα γενιά (Generation) 
Κατηγορία που υπάρχει από το 1978 και είναι αφιερωμένη σε ταινίες που απευθύνονται στη νεότερη γενιά κινηματογραφόφιλων. Είναι χωρισμένη σε δύο τμήματα, το Generation Kplus με ταινίες κατάλληλες και για μικρά παιδιά και το Generation 14plus, με ταινίες κατάλληλες για την εφηβική ηλικία. Η Κρυστάλλινη Άρκτος απονέμεται στην καλύτερη ταινία καθεμιάς κατηγορίας, με τις επιτροπές να αποτελούνται από παιδιά και εφήβους αντίστοιχα. Δίνεται έμφαση στο γεγονός να είναι οι ταινίες όχι απλά διασκεδαστικές για τους νεαρούς κριτές, αλλά να είναι κοντά στα βιώματα των νέων, θίγοντας θέματα από την καθημερινότητά τους, ακόμα κι αν κάποτε αυτή γίνεται σκληρή. Στα πλαίσια του Generation προβάλλονται εκτός συναγωνισμού και ταινίες των άλλων κατηγοριών, που κρίνονται κατάλληλες και ενδιαφέρουσες για παιδιά.
 Προοπτική Γερμανικός Κινηματογράφος (Perspektive Deutsches Kino) 
Εδώ παρουσιάζονται οι σύγχρονες και μελλοντικές τάσεις του μοντέρνου γερμανικού σινεμά, κυρίως από νέους δημιουργούς.
 Berlinale Special 
Η ειδική αυτή κατηγορία υφίσταται από το 2004 και παρουσιάζει νέους καλλιτέχνες που διακρίνονται κινούμενοι έξω από τα συνηθισμένα, όπως επίσης τιμά καταξιωμένα πρόσωπα για τα έργα τους. Παρουσιάζονται επίσης ταινίες που άπτονται του κεντρικού θέματος του φεστιβάλ ή θεμάτων της επικαιρότητας.
 Berlinale Shorts 
Ειδικό διαγωνιστικό τμήμα ταινιών μικρού μήκους, που καθιερώθηκε από το 2006. Η συμμετοχή εδώ δεν αποκλείει το γεγονός, κάποιες μικρού μήκους ταινίες να συμπεριληφθούν και σε άλλα θεματικά τμήματα.
 Λοιπά τμήματα / Ειδικές εκδηλώσεις 
«LOLA at Berlinale (LOLA@Berlinale)», τμήμα που έχει σκοπό να παρουσιάσει στο επαγγελματικό κοινό την επίκαιρη εικόνα του γερμανικού κινηματογράφου, προβάλλοντας παράλληλα τις νεώτερες γερμανικές ταινίες (κυρίως όσες ήταν στην προεπιλογή για το βραβείο Προοπτικής Γερμανικού Κινηματογράφου) και είναι προσηρτημένο στο εμπορικό τμήμα του φεστιβάλ, το European Film Market.
«Kulinarisches Kino», δηλαδή το "γαστρονομικό σινεμά", που περιλαμβάνει ταινίες με θεματολογία αντλημένη από υλικά και στοιχεία της διατροφής μας.
«Berlinale goes Kiez»: το Μπερλινάλε ξεχύνεται για επτά βραδιές στις γειτονιές (Kiez) του Βερολίνου και έρχεται κοντά στο κοινό, παρουσιάζοντας επιλεγμένες ταινίες σε συνοικιακούς κινηματογράφους.
«NATIVe - A journey into indigenous cinema», κατηγορία ταινιών που αφηγούνται και παρουσιάζουν στοιχεία από τη ζωή ιθαγενών πληθυσμών από όλο τον κόσμο.

 European Film Market 
Το European Film Market (EFM) αποτελεί μια από τις τρεις μεγαλύτερες αγορές ταινιών παγκοσμίως, μαζί με το γαλλικό Marché du Film και το αμερικανικό American Film Market και αποτελεί στην ουσία το εμπορικό κέντρο του φεστιβάλ. Είναι τόπος συναλλαγής των συντελεστών παραγωγής των ταινιών με αγοραστές, σπόνσορες, εταιρείες διανομής και εμπορικούς αντιπροσώπους. Το 2016 προσέλκυσε πάνω από 9000 συμμετέχοντες από 110 χώρες, ενώ παρουσιάστηκαν περισσότερες από 780 ταινίες.

 Βραβεία 
 Χρυσές Άρκτοι 
 Καλύτερης ταινίας
 Τιμητική Χρυσή Άρκτος (για το σύνολο της καλλιτεχνικής προσφοράς)

 Αργυρές Άρκτοι 
 Καλύτερου σκηνοθέτη
 Καλύτερου σεναριογράφου
 Καλύτερου ηθοποιού
 Καλύτερης ηθοποιού
 Καλύτερης μουσικής
 Εξαιρετικής καλλιτεχνικής επίδοσης (μεταξύ υποψηφιοτήτων των κατηγοριών διεύθυνσης φωτογραφίας, μουσικής, μοντάζ, σκηνικών και κοστουμιών)
 Μέγα Βραβείο της Κριτικής Επιτροπής (απονέμεται στην δεύτερη καλύτερη ταινία)

 Άλλα 
 Berlinale Camera, ειδικό βραβείο για πρόσωπα (μη διαγωνιζόμενα) ή ιδρύματα, που προσέφεραν ιδιαίτερες υπηρεσίες στο Φεστιβάλ
 Κρυστάλλινες Άρκτοι γαι την καλύτερη παιδική και καλύτερη εφηβική (άνω των 14 ετών) ταινία
 Βραβεία απονέμονται και στις ταινίες που διακρίνονται στα υπόλοιπα θεματικά τμήματα.

Παράλληλα δίδονται βραβεία από τρίτους φορείς, ανεξάρτητα από την επίσημη διοργάνωση, όπως το "Βραβείο FIPRESCI".

 Ελληνικές συμμετοχές 
 Έτος  Ταινία  Σκηνοθέτης  Θεματικό τμήμα 1963  Μικρές Αφροδίτες  Νίκος Κούνδουρος  Κυρίως διαγωνισμός 1982  Οι απέναντι  Γιώργος Πανουσόπουλος  Πανόραμα 1982  Οι δρόμοι της αγάπης είναι νυχτερινοί  Φρίντα Λιάππα  Πανόραμα 1983  Επικίνδυνο Παιχνίδι (Αναμέτρηση)  Γιώργος Καρυπίδης  Πανόραμα 1984  Ποτέ την Κυριακή  Ζυλ Ντασέν  Αναδρομή 1984  Φαίδρα  Ζυλ Ντασέν  Αναδρομή 1984  Προσοχή, κίνδυνος!  Γιώργος Σταμπουλόπουλος  Πανόραμα 1984  Ρεμπέτικο  Κώστας Φέρρης  Κυρίως διαγωνισμός 1984  Ταξίδι στην πρωτεύουσα  Τάκης Παπαγιαννίδης  Πανόραμα 1985  Ευτυχώς (μικρού μήκους)  Χρήστος Χριστοδουλίδης  Κυρίως διαγωνισμός 1985  Η πόλη ποτέ δεν κοιμάται  Ανδρέας Τσιλιφώνης  Πανόραμα 1985  Λούφα και παραλλαγή  Νίκος Περάκης  Κυρίως διαγωνισμός 1985  Όστρια - Το τέλος του παιχνιδιού  Ανδρέας Θωμόπουλος  Πανόραμα 1986  Η σκιάχτρα  Μανούσος Μανουσάκης  Νέα γενιά (κατηγορία 14+) 1986  Μανία  Γιώργος Πανουσόπουλος  Κυρίως διαγωνισμός 1986  Πέτρινα χρόνια  Παντελής Βούλγαρης  Φόρουμ 1986  Σενάριο  Ντίνος Μαυροειδής  Πανόραμα 1986  Το άρωμα της βιολέτας  Μαρία Γαβαλά  Πανόραμα 1986  Του κολυμβητή (μικρού μήκους)  Στράτος Στασινός, Νάσος Μυρμιρίδης  Κυρίως διαγωνισμός 1986  Βαριετέ  Νίκος Παναγιωτόπουλος  Πανόραμα 1987  Αδάμ (κινούμενα σχέδια - μικρού μήκους)  Ιορδάνης Ανανιάδης  Κυρίως διαγωνισμός 1987  Καραβάν Σαράι  Τάσος Ψαρράς  Πανόραμα 1987  Σχετικά με τον Βασίλη  Σταύρος Τσιώλης  Πανόραμα 1987  Το δέντρο που πληγώναμε  Δήμος Αβδελιώτης  Νέα γενιά (κατηγορία 14+) 1987  Το τέλειο έγκλημα (μικρού μήκους)  Εύρης Παπανικόλας  Κυρίως διαγωνισμός 1988  120 Ντεσιμπέλ  Βασίλης Βαφέας  Πανόραμα 1988  Δοξόμπους  Φώτος Λαμπρινός  Πανόραμα 1988  Ο παράδεισος ανοίγει με αντικλείδι  Βασίλης Μπουντούρης  Πανόραμα 1988  Ριγέ (μικρού μήκους)  Κώστας Καπάκας  Κυρίως διαγωνισμός 1988  Τεριρέμ  Απόστολος Δοξιάδης  Πανόραμα 1988  Θεόφιλος  Λάκης Παπαστάθης  Κυρίως διαγωνισμός 1988  Γενέθλια πόλη  Τάκης Παπαγιαννίδης  Πανόραμα 1989  Η φανέλα με το 9  Παντελής Βούλγαρης  Κυρίως διαγωνισμός 1989  Λιποτάκτης  Γιώργος Κόρρας, Χρήστος Βούπουρας  Πανόραμα 1989  Τοπίο στην ομίχλη  Θόδωρος Αγγελόπουλος  Φόρουμ 1989  Τζίτζικας και μέρμηγκας (κινούμενα σχέδια - μικρού μήκους)  Αλέκος Παπαδάτος  Κυρίως διαγωνισμός 1990  Δεξιότερα της δεξιάς  Νίκος Αντωνάκος  Πανόραμα 1990  Ο θίασος  Θόδωρος Αγγελόπουλος  Φόρουμ 1990  Τρώες (μικρού μήκους) - Συμπαραγωγή   Κωνσταντίνος Γιάνναρης  Πανόραμα 1991  Ήσυχες μέρες του Αυγούστου  Παντελής Βούλγαρης  Κυρίως διαγωνισμός 1991  Ο ψύλλος  Δημήτρης Σπύρου  Νέα γενιά (κατηγορία 14+) 1992  Κλειστή στροφή  Νίκος Γραμματικός  Πανόραμα 1992  Τα χρόνια της μεγάλης ζέστης  Φρίντα Λιάππα  Πανόραμα 1995  Τέλος εποχής  Αντώνης Κόκκινος  Πανόραμα 1996  Σταγόνα στον ωκεανό  Ελένη Αλεξανδράκη  Φόρουμ 1997  Καβάφης  Γιάννης Σμαραγδής  Πανόραμα 1998  Όλα είναι δρόμος  Παντελής Βούλγαρης  Φόρουμ 1998  Χαμένες νύχτες (Verspielte Nächte) - Συμπαραγωγή   Αγγελική Αντωνίου  Γερμανικός κινηματογράφος 1999  Από την άκρη της πόλης  Κωνσταντίνος Γιάνναρης  Πανόραμα 1999  Sled kraja na sveta (Μετά το τέλος του κόσμου) - Συμπαραγωγή   Ivan Nitchev  Πανόραμα 1999  Τσιπς (μικρού μήκους)  Κώστας Μαχαίρας  Νέα γενιά (κατηγορία 14+) 2000  Η εαρινή σύναξις των αγροφυλάκων  Δήμος Αβδελιώτης  Φόρουμ 2000  Peppermint  Κώστας Καπάκας  Πανόραμα 2001  Κλειστοί δρόμοι  Σταύρος Ιωάννου  Πανόραμα 2001  My sweet home (Σπίτι μου σπιτάκι μου) - Συμπαραγωγή   Φίλιππος Τσίτος  Κυρίως διαγωνισμός 2001  Το σπίτι του Κάιν  Χρήστος Καρακέπελης  Φόρουμ 2002  Το καλοκαίρι της Άννας (Anna's Sommer) - Συμπαραγωγή   Jeanine Meerapfel  Γερμανικός Κινηματογράφος 2002  Δεκαπενταύγουστος  Κωνσταντίνος Γιάνναρης  Κυρίως διαγωνισμός 2002  Πρόσωπο με πρόσωπο  Ροβήρος Μανθούλης  Αναδρομή 2004  Return from the valley (μικρού μήκους) - Παραγωγή για την ECA Greece  John Ferno (John Fernhout)  Αφιέρωμα Selling Democracy Selling Democracy : οι ταινίες του Σχεδίου Μάρσαλ. Η ταινία είναι παραγωγής 1950 από το ελληνικό τμήμα της "Επιτροπής Οικονομικής Ανάπτυξης" (ECA Greece) του Σχεδίου Μάρσαλ. Παραπομπή στον πλήρη κατάλογο αυτών των ταινιών , με συνδέσμους προς κάθε ταινία. 2004  The story of Koula (μικρού μήκους) - Παραγωγή  για την ECA Greece  Stephen L. James, Fasco Maraini  Αφιέρωμα Selling Democracy 2004  Το λιβάδι που δακρύζει - Συμπαραγωγή   Θόδωρος Αγγελόπουλος  Κυρίως διαγωνισμός 2005  Corinth Canal (μικρού μήκους) - Παραγωγή για την ECA Greece  John Ferno (John Fernhout)  Αφιέρωμα Selling Democracy 2005  Melegin düsüsü (Έκπτωτος άγγελος) - Συμπαραγωγή   Semih Kaplanoğlu  Φόρουμ 2005  Όμηρος - Συμπαραγωγή   Κωνσταντίνος Γιάνναρης  Πανόραμα 2005  Πιλάλα (μικρού μήκους)  Θοδωρής Παπαδουλάκης  Νέα γενιά (κατηγορία 14+) 2006  Κινέττα  Γιώργος Λάνθιμος  Φόρουμ 2006  Ο κλέφτης (μικρού μήκους)  Ιρίνα Μπόικο  Νέα γενιά (κατηγορία 14+) 2006  Ποτέ την Κυριακή - Συμπαραγωγή   Ζυλ Ντασέν  Αναδρομή 2007  Extranjera / Foreigner (Ξένη) - Συμπαραγωγή   Inés de Oliveira Cézar  Φόρουμ 2008  Διόρθωση  Θάνος Αναστόπουλος  Φόρουμ 2009  Eden à l'ouest / Παράδεισος στη Δύση - Συμπαραγωγή   Κώστας Γαβράς  Κυρίως διαγωνισμός (εκτός συναγωνισμού) 2009  Hayat var (Μοναδική μου ηλιαχτίδα) - Συμπαραγωγή   Reha Erdem  Φόρουμ 2009  Η σκόνη του χρόνου - Συμπαραγωγή   Θόδωρος Αγγελόπουλος  Κυρίως διαγωνισμός (εκτός συναγωνισμού) 2009  Στρέλλα  Πάνος Κούτρας  Πανόραμα 2010  Pus / Haze (Πούσι) - Συμπαραγωγή   Tayfun Pirselimoglu  Φόρουμ 2011  Αμνηστία - Συμπαραγωγή   Bujar Alimani  Φόρουμ 2011  Άνθρωπος στη θάλασσα  Κωνσταντίνος Γιάνναρης  Πανόραμα 2012  Μετέωρα - Συμπαραγωγή   Σπύρος Σταθουλόπουλος  Κυρίως διαγωνισμός 2012  Τα γλυκά όνειρα του Μουσταφά (Mustafa's Sweet Dreams) - Συμπαραγωγή   Άγγελος Αμπάζογλου  Νέα Γενιά (κατηγορία 14+) 2012  Tepenin Ardi (Πέρα απ' το λόφο) - Συμπαραγωγή   Emin Alper  Φόρουμ 2012  Το λιβάδι που δακρύζει - Συμπαραγωγή   Θόδωρος Αγγελόπουλος  Berlinale Special 2013  Before Midnight (Πριν τα μεσάνυχτα) - Συμπαραγωγή   Richard Linklater  Κυρίως διαγωνισμός (εκτός συναγωνισμού) 2013  Fynbos - Συμπαραγωγή   Χάρης Πατραμάνης  Φόρουμ 2013  Η αιώνια επιστροφή του Αντώνη Παρασκευά  Ελίνα Ψύκου  Φόρουμ 2013  Η κόρη - Συμπαραγωγή   Θάνος Αναστόπουλος  Φόρουμ 2013  Lamma shoftak (Όταν σε είδα) - Συμπαραγωγή   Annemarie Jacir  Φόρουμ 2013  Στο λύκο - Συμπαραγωγή   Χριστίνα Κουτσοσπύρου, Aran Hughes  Φόρουμ 2014  Mavi Dalga (The Blue Wave) - Συμπαραγωγή   Zeynep Dadak, Merve Kayan  Νέα γενιά (κατηγορία 14+) 2014  Να κάθεσαι και να κοιτάς  Γιώργος Σερβετάς  Πανόραμα 2014  Προαύλιο (μικρού μήκους)  Ρηνιώ Δραγασάκη  Νέα γενιά (κατηγορία 14+) 2014  Στο σπίτι - Συμπαραγωγή   Αθανάσιος Καρανικόλας  Φόρουμ 2014  Το μικρό ψάρι - Συμπαραγωγή   Γιάννης Οικονομίδης  Κυρίως διαγωνισμός 2014  Washingtonia (μικρού μήκους)  Κωνσταντίνα Κοτζαμάνη  Berlinale Shorts 2015  Petting Zoo - Συμπαραγωγή   Micah Magee  Πανόραμα 2015  Squirrel (μικρού μήκους) - Συμπαραγωγή   Tomas Vengris  Νέα γενιά (κατηγορία 14+) 2016  Ein Atem (Μια ανάσα) - Συμπαραγωγή   Christian Zübert  LOLA at Berlinale 2016  Moderation - Συμπαραγωγή   Anja Kirschner  Διευρυμένο φόρουμ 2016  pssst Leopard 2A7+Πληροφορίες για το pssst Leopard 2A7+, που δεν είναι ταινία, αλλά ένα σχέδιο εγκατάστασης πολλών μονάδων ήχου στα διάφορα στοιχεία ενός ακριβούς μοντέλου ενός άρματος μάχης Leopard 2A7+, κατασκευασμένου από τουβλάκια Lego, με σκοπό την καταγραφή μιας φωνητικής μελέτης γύρω από αυτό. - Συμπαραγωγή   Natascha Sadr Haghighian  Διευρυμένο φόρουμ 2016  Vlažnost (Humidity) - Συμπαραγωγή   Nikola Ljuca  Φόρουμ
Σημείωση: Το έτος στον παραπάνω πίνακα αναφέρεται στη συμμετοχή και δεν συμπίπτει κατ' ανάγκην με το έτος παραγωγής των ταινιών

 Φωτογραφίες 

 Εξωτερικοί σύνδεσμοι 
 Επίσημη Ιστοσελίδα
 Εισαγωγή στο Κινηματογραφικό Φεστιβάλ Βερολίνου

Παραπομπές


Βερολινο